Este noul star al fotbalului mondial. A debutat în Liga Campinilor la vârsta de 17, iar la capătul celor 90 de minute a fost desemnat "Omul meciului". Cifrele pe care le-a avut au arătat că a avut o prestație remarcabilă. Cine este fotbalistul care a impresionat în Champions League.
La vârsta exactă de 17 ani și 50 de zile, fundașul central al Barcelonei a debutat într-un meci din cea mai importantă competiție intercluburi.
după ce Xavi îl titularizase și în campionat. Fotbalistul a uimit prin evoluția de nota zece din meciul cu Napoli, scor 3-1, din manșa retur a optimilor Champions League.
Pau Cubarsi, titularizat de Xavi în centrul devensivei Barcelonei, a înregistrat niște cifre uimitoare pentru vârsta lui. Stoperul de 1,86 metri a avut trei intervenții reușite din tot atâtea încercări, 6 din 6 dueluri câștigate pentru minge, 5 degajări, 5 recuperări și 9 pase lungi expediate cu succes. Mai mult, el nu a comis nici măcar un fault. Pentru prestația sa, a fost ales "Omul Meciului" de către UEFA și a luat acasă un mic trofeu.
"E una dintre cele mai frumoase zile din viața mea. Mă bucur că am primit acest trofeu, dar e pentru toată echipa. Toți am intrat bine, cu ideea de a câștigat. Sunt foarte fericit pentru oportunitățile pe care le le primesc din partea antrenorului și vreau să profit de fiecare șansă", a spus Pau Cubarsi după meci, potrivit Mundo Deportivo.
"E o plăcere să-l vezi jucând. Are calitate, găsește bine spațiile, pasează bine cu mijlocașii și atacanții", a declarat Xavi la finalul partidei cu Napoli.
În vestiar, Cubarsi a fost felicitat și îmbrățișat de Xavi și de membrii staff-ului, apoi a fost luat în primire de colegi, care i-au strigat numele
În acest sezon, Pau Cubarsi a bifat 9 partide în La Liga. Pe 8 martie, el a fost integralist în Barcelona – Mallorca 1-0, iar la patru zile după acea partidă fundașul a primit o propunere de prelungire a contractului din partea șefilor de pe Camp Nou.
Catalanii i-au propus verbal lui Cubarsi prelungirea înțelegerii până în 2030. Cea actuală expiră în vara anului 2026, conform 90min. Mai mult, șefii Barcelonei au inclus în noul contract o clauză de reziliere de un miliard de euro, iar acum se așteaptă acordul lui Pau Cubarsi.